Эл өкүлдөр жыйыны

Эл өкүлдөр жыйыны – Кыргыз Республикасынын Жогорку Кеңешинин палатасы.
Конституциялык түзөтүүлөр жөнүндө 1994-ж 22-октябрындагы референдумдун (бүткүл элдик добуш берүүнүн) жыйынтыктарына ылайык, ошондой эле Кыргыз Республикасынын Конституциясынын 96-статьясынын талаптарына негизденип, Кыргыз Республикасынын Конституциясына өзгөртүүлөр жана толуктоолор жөнүндө конституциялык кеңешме түзүлүп, сунуштарды иштеп чыккан. Ага ылайык Жогорку Кеңеш эки палатадан турат: туруктуу иштөөчү жана республиканын бүткүл калкынын таламдарын билдирүүнүн негизинде шайлануучу 35 депутаттын составындагы Мыйзам чыгаруучу жыйын; сессиялык жол менен иштөөчү жана аймактык таламдарды билдирүүнүн негизинде шайлануучу 70 депутаттын составындагы Эл өкүлдөр жыйыны (54-статья). 63-статьяда көрсөтүлгөндөй Эл өкүлдөр жыйынынын составына төмөнкүлөр кирет:
Мыйзам чыгаруучу жыйын кабыл алган мыйзамдарды Конституцияда белгиленген учурларда жактыруу; 
республикалык бюджетти жана анын аткарылышы жөнүндөгү отчетту бекитүү; 
Кыргыз Республикасынын Президентин шайлоону дайындоо; 
Премьер-министрди дайындоого макулдук берүү; өкмөттүн структурасын жактыруу; 
Конституциялык соттун төрагасын, анын орун басарын жана жети судьясын шайлоо; 
Жогорку соттун, Жогорку Арбитраждык соттун төрагаларын жана судьяларын шайлоо; 
Кыргыз Республикасынын Башкы прокурорун жана Улуттук банктын төрагасын дайындоого макулдук берүү; 
Кыргыз Республикасынын Президентин кызматтан четтетүү; 
өкмөттүн бийлик укуктарын мөөнүтүнөн мурда токтотууга макулдук берүү; 
Контролдук-эсептөө палатасынын төрагасын жана анын аудиторлорунун составынын жарымын кызматка дайындоо жана кызматтан бошотуу; 
өзгөчө абалды киргизүү; аскердик абалды киргизүү, согуш абалын жарыялоо; 
бюджеттин аткарылышы жөнүндөгү өкмөттүн отчетторун угуу; ж. б.

71-статьяга ылайык, Эл өкүлдөр жыйыны Премьер-министрликке сунуш кылынган талапкерлерди үч жолу четке каккандан кийин Президент премьер-министрди дайындайт. Эл өкүлдөр жыйыны таркатат жана шайлоолорду белгилейт. 1995-ж. 5-февралдагы Жогорку Кеңештин депутаттарын шайлоо жогоруда айтылган конституциялык кеңешменин иштеп чыккан сунуштарына ылайык жүргүзүлгөн.

 Колдонулган эмгектер 
Саясат таануу. Энциклопедиялык окуу куралы.Башкы редактор Ү. Асанов, Жооптуу редактор А. Акунов. Бишкек 2004. ISBN 9967-14-011-9

Категория:Саясат
Категория:Кыргызстан
Категория:Тарых
Категория:Илим
Категория:Кыргыз тарыхы